वर्तमान व्यवस्था में बचपन के कई रंग हमारे आस-पास मौजूद हैं। कहीं बस्ते के बोझ से दबा बचपन, तो कहीं ईंट के भार से कराहती मासूमियत। कहीं गजेट्स में मशगूल किशोर, तो कहीं दो जून की जुगाड़ में भटकता निर्दोष शैशव। यदि गहराई से देखा जाय, तो दोनों ही रूप डरावने हैं। एक में अभाव, बेबसी और लाचारी है, तो दूसरे में अंतहीन महत्त्वाकांक्षा; किंतु इन दोनों में जो समान है, वह है- संवेदनहीनता। सूखती संवेदना के कारण बच्चों में हिंसा, क्रोध, नशा, अपराध आदि बड़ी तेजी से बढ़ रहे हैं। ऐसा प्रतीत होता है, मानो शिक्षा और नैतिकता के बीच फासला बढ़ रहा है।